Villdyr (film)

***Villdyr*** er en amerikansk-canadisk animert eventyrkomedie for barn fra 2006 produsert av Disney-konsernet. Filmen handler om en gjeng ville dyr som rømmer fra en zoologisk hage i New York for å finne en bortkommen løveunge som ved en feiltagelse har blitt sendt til Afrika. Dyrene klarer omsider å ta seg til Afrika hvor de finner den bortkomne løveungen. Men et vulkanutbrudd truer tilværelsen for alle på stedet. Filmen ble utgitt i både 2D- og 3D-format. 

Filmen er den 46. i rekken av Disneys klassikere. 

Den ble dårlig mottatt av anmelderne og ble heller ingen publikumsuksess. 

## Handling
Ved en dyrehage i Central Park forteller en løve, Samson, sin sønn Ryan historier om hans tidligere eventyr fra Afrika. Når dyreparken stenger om kvelden, kan alle dyrene vandre fritt omkring i dyrehagen. Samson, Benny, Bridget, Larry og Nigel konkurrerer i et skilpadde-mesterskap, samtidig som Ryan besøker venner. Ryan forårsaker ved et uhell problemer med skilpadde-konkurransen. Samson og Ryan krangler, og Ryan stormer av gårde før Samson rekker å be om unnskyldning. Ryan vandrer inn i en grønn container rett før containeren blir fraktet videre av en lastebil. 

Hamir, Samson og Benny forsøker å følge etter ham, og sniker seg inn i en søppelbil sammen med Nigel, Larry og Bridget. Men Benny blir ved et uhell kastet over bord av Bridget. To alligator-brødre, Stan og Carmine hjelper mot New York Harbor, og neste morgen stjeler de en slepebåt for å reise til Afrika. Ved hjelp av en flokk kanadiske gjess følger de etter skipet med Ryan om bord. Noen dager senere blir Nigel sprø, og tror de har truffet et isfjell, og hopper fra skipet. Båten kommer endelig frem til Afrika, og alle dyrene i området evakueres når en vulkan i området får utbrudd. De ser vitne at Ryan løper inn i en jungel. Resten av gruppen går tilbake til skipet, men Samson fortsetter å lete etter sønnen sin. Nigel blir bortført av en gruppe gnu som bor ved vulkanen, og deres leder Kazar. Bridget og Larry blir også fanget, og holdt som gissel.

Ryan forsøker å gjemme seg, men en gjeng med gribber ledet av Scraw og Scab angriper ham etter ordre fra Kazar. Samson finner sønnen sin og returnerer til resten av gjengen. Der avslører Samson endelig sannheten om seg selv: Han ble født ved sirkuset, og klarer ikke brøle slik en løve egentlig skal. I dyreparken løy han for å unngå ydmykelsen. Ryan blir fanget igjen, og ført mot vulkanen. Benny finner Samson og gir ham tillit til å være seg selv, selv om han ikke kommer fra naturen. De finner to kameleoner kalt Cloak og Camo, som fører Samson til vulkanen og forsøker å beseire Kazar og hans håndlangere. Hvor Samson endelig får den tapperheten han trenger for å brøle kraftig nok til å presse Kazar.

## Om filmen

### Popularitet og økonomi
*Villdyr* ble ingen publikumsuksess. Den innbragte $102,3 millioner på verdensbasis, hvorav $37,4 millioner i USA og $1 million i Norge. I tillegg innbragte den $43,2 millioner på DVD-salg i USA.  Den havnet på 61. plass over de mest innbringende kinofilmene på verdensbasis i 2006 og på 86. plass i USA.

Produksjonskostnadene var på $80 millioner.

### Anmelderne
Den ble dårlig mottatt av anmelderne, noe som gjenspeiles i at den har fått 19 % på Rotten Tomatoes.

## Stemmeskuespillere

* Ivan Andreassen som Eddi
* Øyvind B. Lyse som Pingvinvert
* Aksel Hennie som Hamir
* Håvard Bakke som Tjommi
* Harald Heide-Steen jr. som Klippegrevling
* Kim Fangen som Skrangle
* Christin Borge som Skarabé 1
* Mariann Hole som Skarabé 2
* Ellers medvirker: Hanne Dancke Arnesen, Hans Hopen, Åsgeir Knudsen, Espen Sandvik og Erik Skøld.

## Referanser


## Eksterne lenker
* 
*